Туркменски јазик

Туркменскиот (türkmençe, türkmen dili;түркменче, түркмен дили) e туркиски јазик кој е службен во централноазиската држава Туркменистан. Јазикот е дел од подгрупата на огуски јазици и е сроден со турскиот и азербејџанскиот јазик. Туркменскиот јазик го зборуваат околу 4 милиони луѓе во Туркменистан. Покрај тоа, јазикот се зборува од околу 700.000 лица во Авганистан и 1.400.000 во Иран.Етничката група позната како Ирачки Туркмени  всушност зборуваат на јужноазербејџански дијалект. Исто така не сите Туркмени во Иран зборуваат туркменски.

Класификација
Туркмескиот јазик е дел од групата на туркиски јазици. Тој е дел од подгрупата на огуски јазици, каде е и хорасанскиот туркиски јазик. Туркменскиот е тесно сврзан со турскиот и азербејџанскиот јазик и сите се меѓусебно разбирливи.

Туркменскиот е аглутинативен јазик и има самогласна хармонија. Јазикот нема граматички рода или неправилни глаголи. Основниот зборовен редослед е подмет-предмет-прирок. Стандардниот литературен јазик се заснова на дијалектот теке.

Писмо

Од 1991 година, туркменскиот официјално ја користи латиничната верзија на туркменската азбука. Од 1938 до 1991 година јазикот се пишувал на кирилица, а од 1929 до 1938 година користел латиница. Претходно јазикот користел и арапско писмо. Латиничната азбука од 1991 година често се нарекува „täze elipbiý“ или во превод „нова азбука“. Сепак и денес голема е употребата на кирилицата. Така на пример, голем број од мрежните места или публикации на туркменистанската опозција се на кирилица за да се дистанцираат од латиничната азбука која ја создал Сапармурат Нијазов.

Кирилица
Аа, Бб, Вв, Гг, Дд, Ее, Ёё, Жж, Җҗ, Зз, Ии, Йй, Кк, Лл, Мм, Нн, Ңң, Оо, Өө, Пп, Рр, Сс, Тт, Уу, Үү, Фф, Хх, (Цц), Чч, Шш, (Щщ), (Ъъ), Ыы, (Ьь), Ээ, Әә, Юю, Яя

Латиница
Aa, Bb, Çç, Dd, Ee, Ää, Ff, Gg, Hh, Ii, Jj, Žž, Kk, Ll, Mm, Nn, Ňň, Oo, Öö, Pp, Rr, Ss, Şş, Tt, Uu, Üü, Ww, Yy, Ýý, Zz

 Гласовен систем 

 Самогласки 
  Предни ЗаднинезаобленизаобленинезаобленизаоблениЗатворениi/и ü/ү  üý/үй y/ы u/у Средниe/е ö/ө o/о Отворениä/ә a/а 1

 Согласки 
 БилабијалниЗабно/алвеоларниПосталвеоларниНепчаниМеконепчаниГлоталниексплозивниp  bп  б[p] [b] t  dт  д[t̪] [d̪]k  gк  г [k]/[q] [g]/[]носниmм [m]nн [n]ňң []треперливиrр[r]фрикативниf  wф  в [] []s  zс  з [] []ş  žш  ж [] [] hх [h]/[x]африкативниç  jч  җ [] []апроксимантниlл [l]ýй [j]

Наводи

Поврзано

 Туркменистан
 Туркиски јазици
 Огуски јазици

Надворешни врски
 Туркменистанска граматика и правопис 
 Туркменско-англиски и англиско-туркменски речник 
 Туркменско-англиски и англиско-туркменски речник 
 Туркменско-англиски речник
 Туркменскиот на Ethnologue
 Omniglot за туркменскиот
 Онлајн превод на туркменскиот 

*
Категорија:Аглутинативни јазици
Категорија:Јазици во Русија